**Pázmány Bölcs-Ész Országos Tanulmányi Verseny**

**versenykiírás és szabályzat a 2022/2023. tanévre**

**A verseny meghirdetője**

Pázmány Péter Katolikus Egyetem Bölcsészet- és Társadalomtudományi Kar (PPKE BTK)

**A verseny célja**

A verseny célja, hogy a PPKE BTK által kutatott és oktatott tudományterületek (bölcsészet- és társadalomtudományok) iránt felkeltse a középiskolások érdeklődését, valamint segítse és ösztönözze az értelmiségi pályára készülő diákokat a pályaválasztásban.

Őszi félév: egyéni verseny

Tavaszi félév: csapatverseny

**A jelentkezés és a részvétel feltételei**

Az egyéni versenyre 11–12. évfolyamos tanulók jelentkezhetnek magyarországi középiskolákból (a régészet szekcióba 9–12. évfolyamos tanulók) a Kar honlapján található online jelentkezési lap kitöltésével (erről bővebben lásd alább, *A nevezés módja* címszó alatti információkat).

A csapatversenyre 3 fős magyarországi középiskolai csapatok nevezhetnek. A csapattagok lehetnek osztálytársak, de különböző iskolákból vagy egy iskolán belül, különböző évfolyamokról is toborozhatóak.

**A versenyen való részvétel kizáró okai**

A megoldások teljes egyezése (másolás), a határidők be nem tartása.

**A jogorvoslat menete**

A szabálysértések kivizsgálása és a jogorvoslat az illetékes szakos vizsgabizottság hatáskörébe tartozik.

**Választható egyéni szekciók:**

Irodalom, nemzetközi tanulmányok, régészet, történelem, spanyol.

Egy versenyző (ugyanabban a versenyidőszakban) több tárgyból is jelentkezhet a versenyre.

A választható tárgyak feladatsorai nem különböznek a különböző évfolyamon tanulók esetében. (Sok éves versenyszervezői tapasztalatunk azt mutatja, hogy a különböző évfolyamok tanulóinak döntőbeli eredményessége között nincs lényegi különbség.) A korábbi évek feladatsorait nem tesszük közzé a Kar honlapján.

**A csapatverseny komplex**, több tantárgyból áll, irodalom, történelem és a szabadbölcsészet részterületeiből épül fel.

**A nevezés módja, határideje**

A nevezés az egyéni és a csapatversenyben is az online jelentkezési lap kitöltésével és beküldésével történik. A jelentkezési lap – melyben a jelentkező/k neve és évfolyama, iskolájának neve és címe, valamint a jelentkező/k felkészítő tanárának neve szerepel – megtalálható a Kar honlapján

<https://btk.ppke.hu/intro/pazmany-bolcs-esz-tanulmanyi-verseny>

**Egyéni verseny menete:**

Nevezni 2022. szeptember 15. és 2022. október 15. között lehet.

**Nevezési díj nincs.**

**Fordulók**

**1. forduló** (írásbeli)

2022. október 10: az 1. forduló feladatai megjelennek a Kar honlapján.

Visszaküldési határidő: 2022. november 08. (éjfélig)

A továbbjutók értesítésének határideje: 2022. november 14.

A verseny 2. fordulójába azok a versenyzők juthatnak tovább, akik az 1. fordulóban megszerezhető összpontszám minimum 50%-át elérték. Ha a 2. fordulóba továbbjutók száma valamelyik tárgyból nem éri el a 25 főt, abból a tárgyból nem folytatódik tovább a verseny.

**2. forduló** (írásbeli)

2022. november 15: a 2. forduló feladatai megjelennek a Kar honlapján.

Visszaküldési határidő: 2022. december 13. (éjfélig)

A döntőbe jutók értesítésének határideje: 2022. december 20.

A döntőbe minden tárgyból – az 1. és a 2. fordulóban szerzett (összesített) pontjai alapján – a legjobb tíz versenyző jut be.

**3. forduló**, országos döntő

(szóbeli – online: A döntő fordulót, ha az aktuális járványhelyzet úgy diktálja, online formában rendezzük meg.)

2023. január 27., 13.00 óra. Helyszín: PPKE BTK, Sophianum Budapest Mikszáth tér 1.

Az írásbeli fordulók során szerzett pontjaikat a versenyzők nem viszik tovább a szóbeli döntőbe.

**Az egyes fordulókból továbbjutók értesítésének módja**

A versenyzők a nevezéskor megadott e-mail címükre küldött üzenet formájában értesülnek az eredményről. A versennyel kapcsolatos szakmai döntéseket a versenybizottságok hozzák. A szóbeli döntők 3 tagú szóbeli versenybizottságok előtt zajlanak.

**Az eredmények közzétételének módja**

Az országos döntőben helyezést elérő versenyzők neve, valamint felkészítő tanáruk és iskolájuk neve felkerül a PPKE BTK honlapjára és FB-oldalára.

**Díjazás**

A szekciók első három helyezettje értékes pénzjutalomban részesül. Az első helyezett diákot felkészítő tanár ajándékutalványban részesül. A versenybizottságok fenntartják maguknak a jogot, hogy a szekciójukon belül csak megfelelő színvonalú döntős szereplés esetén hirdessenek ki első helyezettet.

**Csapatverseny**

**Nevezés:** 2023. március 07. – március 21.

Nevezési díj nincs.

**Az első forduló időpontja:** 2023. március 21 - 2023. április 29.

A verseny első fordulója online formában zajlik

Az első fordulóból továbbjutók értesítésének határideje: 2023. május 5.

**Az országos szóbeli döntő időpontja:** 2023. május 14. szombat

A csapatok a hat szaktárgyterület (irodalom, film, történelem, filozófia, művészettörténet, esztétika) kreatív feladatai közül készíthetnek el egyet.

**Az első fordulóból továbbjutók értesítésének módja**

A versenyzők a nevezéskor megadott e-mail címükre küldött üzenet formájában értesülnek az eredményről. A versennyel kapcsolatos szakmai döntéseket a versenybizottságok hozzák. A megadott tárhelyre feltöltött alkotásokat egy egyetemi oktatókból álló zsűri értékeli. Az öt legjobb alkotást készítő csapat bekerül a csapatverseny májusi döntőjébe.

**Az eredmények közzétételének módja**

Az országos döntőben helyezést elérő versenyzők neve, valamint felkészítő tanáruk és iskolájuk neve felkerül a PPKE BTK honlapjára és FB-oldalára.

**Díjazás**

A csapatverseny első helyezettjei értékes pénzjutalomban részesülnek. Az első helyezett csapatot felkészítő tanár pénzjutalomban részesül. A versenybizottságok fenntartják maguknak a jogot, hogy a szekciójukon belül csak megfelelő színvonalú döntős szereplés esetén hirdessenek ki első helyezettet.

**Jogi vonatkozások**

A versennyel kapcsolatos és a honlapon található minden képi és írott anyag a versenyt szervező PPKE BTK szellemi tulajdona. Azok felhasználása, másolása, sokszorosítása kizárólag a szervező írásbeli hozzájárulásával lehetséges.

**A szervezők elérhetősége**

Pázmány Péter Katolikus Egyetem Bölcsészet- és Társadalomtudományi Kar

1088 Budapest, Mikszáth Kálmán tér 1.

Főkoordinátor: Kissné Csorba Erika e-mail: csorba.erika@btk.ppke.hu

Honlap: <https://btk.ppke.hu/felvetelizoknek/pazmany-bolcs-esz-tanulmanyi-verseny>